ஒருவரால் உன்னிப்பாக கவனிக்க முடியும் என்றால், மனநல மருத்துவரின் உதவி இல்லாமல், அவராகவே மாணவர்களிடம் இருக்கும் அழுத்தத்தைப் பற்றிய ஒரு முடிவுக்கு வர முடியும். தினந்தோறும் பயிற்சி மையத்திற்கும், விடுதிக்கும் என்று அலைகின்ற அந்த ராட்டினச் சுற்றலில் இருந்து அதை அறிந்து கொள்ள முடியாவிட்டால், நகரில் இருக்கும் ராதாகிருஷ்ணன் கோவிலுக்குச் சென்று அங்கே உள்ள சுவர்களை, மாணவர்கள் தங்களது துயரங்களை சுருக்கமாகவும், நீண்டதாகவும் எழுதி வைக்கும் இடமாக இருக்கும் சுவர்களைக் காணும் போது, எவருக்கும் அது தெளிவாகத் தெரிய வரும். “ஐஐடிக்கு தேர்வாவதன் மூலம் என் பெற்றோர்கள் சந்தோஷமாக இருக்க வேண்டும் என்று நான் விரும்புகிறேன்”, “தயவுசெய்து நல்ல JEE ரேங்க் வாங்குவதற்கு எனக்கு உதவ வேண்டும், என் கடவுளே!” போன்றவை சுவரில் எழுதப்பட்டுள்ள வாசங்களுக்கான சிறந்த எடுத்துக்காட்டானவை.